Source: http://sjf.tuke.sk/studium/stipendia
Timestamp: 2020-01-19 04:31:28+00:00
Document Index: 2085203

Matched Legal Cases: ['§ 96', '§ 53', '§ 3', '§ 3', '§ 3', '§ 3', '§ 3', '§ 5', '§ 3', '§ 3', '§ 5']

Usmernenie pre študentov - Sociálne štipendiá na ak. rok 2012/2013
§ 96 zákona č. 131/2002 Z.z. o vysokých školách a o zmene a doplnení niektorých zákonov
Od 01.09.2012 platná Vyhláška MŠVVaŠ SR č. 227/2012, ktorou sa mení a dopĺňa vyhláška MŠ SR č. 102/2006 Z.z. o priznávaní sociálneho štipendia študentom vysokých škôl v znení vyhlášky č. 396/2008 Z. z.
Nárok na sociálne štipendium majú študenti dennej formy štúdia študijných programov prvých dvoch stupňov a študijných programov podľa § 53 ods. 3 zákona o vysokých školách, ktorí majú trvalý pobyt v Slovenskej republike.
Pokyny k žiadosti
Motivačné štipendiá sú udeľované za vynikajúci prospech a reprezentáciu školy z prostriedkov štátneho rozpočtu a štipendijného fondu TUKE
Viac informácií na stránke Technickej Univerzity
Tento metodický pokyn (ďalej len „MP“) sa vydáva v súlade s ustanoveniami § 3 ods.9 Štipendijného poriadku Technickej univerzity v Košiciach
Účelom tohto MP je zabezpečiť jednotný postup pri priznávaní motivačných štipendií z prostriedkov štátneho rozpočtu na Technickej univerzite v Košiciach (ďalej len „TUKE“).
Týmto MP sa určujú cieľové skupiny študentov, ktorým bude priznané motivačné štipendium podľa § 3 ods. 1 Štipendijného poriadku TUKE, ako aj výška motivačných štipendií podľa § 3 ods.2.
Priznávanie motivačných štipendií z prostriedkov štátneho rozpočtu
„Odborové“ motivačné štipendium
Štipendium podľa § 3 ods. 2 písm. a) Štipendijného poriadku TUKE sa priznáva 15 percentám študentov študijných programov 1. a 2. stupňa v dennej forme štúdia vo vybraných študijných odboroch (v súlade s ustanoveniami ods. 64 metodiky).
Počty študentov vo vybraných študijných odboroch sa určia na základe aktuálnych údajov v IS MAIS. O počtoch študentov a výške pridelených finančných prostriedkov na vyplatenie štipendií budú dekani fakúlt informovaní písomne. T: 30.9. Z: prorektor pre vzdelávanie
Pri priznávaní štipendia podľa § 3 ods. 2 písm. a) Štipendijného poriadku TUKE sa postupuje v súlade s § 5 Štipendijného poriadku TUKE.
Motivačné štipendium za vynikajúce výsledky
Štipendium podľa § 3 ods. 2 písm. b) až e) Štipendijného poriadku TUKE sa priznáva 10 percentám študentov študijných programov 1. a 2. stupňa v dennej forme štúdia (v súlade s ustanoveniami ods. 63 metodiky).
O výške pridelených finančných prostriedkov na vyplatenie štipendií budú dekani fakúlt informovaní písomne. T: 30.9. Z: prorektor pre vzdelávanie
Pri priznávaní štipendia podľa § 3 ods. 2 písm. b) až e) Štipendijného poriadku TUKE sa postupuje v súlade s § 5 Štipendijného poriadku TUKE.
Tento metodický pokyn nadobúda platnosť a účinnosť dňom jeho vydania.
Vybrané študijné odbory na motivačné štipendiá
Aplikovaná matematika,
Bezpečnosť technických systémov,
Dopravné stroje a zariadenia,
Drevárstvo,
Energetické stroje a zariadenia,
Environmentálne inžinierstvo,
Fyzikálne inžinierstvo,
Chemické inžinierstvo,
Chemické technológie,
Kognitívna veda,
Meranie,
Mineralurgia,
Motorové vozidlá, koľajové vozidlá, lode a lietadlá,
Ochrana a využívanie krajiny,
Počítačové inžinierstvo,
Poľnohospodárska a lesnícka technika,
Priemyselné inžinierstvo,
Procesná technika,
Softvérové inžinierstvo,
Súdne inžinierstvo,
Synekológia,
Údržba strojov a zariadení,
Všeobecná ekológia a ekológia jedinca a populácií,
Výrobná technika,
Výrobné technológie,
Získavanie a spracovanie zemských zdrojov.